छलफलमा बोल्नुह“ुदै सभासद भक्तिप्रसाद पाण्डेले राजनैतिक अस्थिरताका कारण देश पछाडि धकेलिंदै गएको बताउनुभयो । उद्योग, वाणिज्य, आपूर्ति तथा उपभोक्ताको हितका लागि गर्न सकिने सुझावहरुको संकलनमा मकवानपुर उद्योग वाणिज्य संघबाट आएको सुझावहरु मनन् गरिने पाण्डेले बताउनुभयो । सभासद सुभाषचन्द्र ठकुरीले वर्तमान अवस्थामा ढुंगा गिट्टी उत्खनन् हुन नसक्दा परेको समस्याको उचित सम्बोधन गरिने प्रतिबद्धता जनाउनुभयो । उद्योगमैत्री वातावरण बनाउन, उचित आपूर्तिको व्यवस्था मिलाउन र उपभोक्ताको हितको लागि संसदीय समितिले आवश्यक कार्य अघि बढाउने पनि ठकुरीले बताउनुभयो ।
